OpenLLM-France/wikimedia huggingface dataset:
# Ludy Langer

Ludwig Ernest Frank "Ludy" Langer (Los Angeles, Califòrnia, 22 de gener de 1893 – Los Angeles, 5 de juliol de 1984) va ser un nedador estatunidenc que va competir a començament del segle xx.
El 1920 va prendre part en els Jocs Olímpics d'Anvers, on va disputar dues proves del programa de natació. En els 400 metres lliures guanyà la medalla de plata, mentre en els 1.500 metres lliures quedà eliminat en sèries.
El 1915 i 1916 guanyà els campionats nacionals de l'Amateur Athletic Union (AAU) de 440 i 880 iardes i la milla. El 1921 guanyà el seu setè i darrer títol nacional en 440 iardes en superar a Johnny Weissmuller. El 1916 va posseir els rècords mundials de 440 iardes, 880 iardes i una milla, però no va poder competir als Jocs Olímpics de 1916 per culpa de l'esclat de la Primera Guerra Mundial.
El 1988 fou inclòs a l'International Swimming Hall of Fame.

## Referències

* 1 2 «Ludy Langer Olympic Results». sports-reference.com. Arxivat de l'original el 17 d'abril 2020. [Consulta: 4 setembre 2017].
* ↑ LUDY LANGER (USA). International Swimming Hall of Fame
# Kong Linghui

Kong Linghui (xinès tradicional: 孔令輝, xinès simplificat: 孔令辉, pinyin: Kǒng Lìnghuī; Harbin, República Popular de la Xina 1975) és un jugador de tennis de taula xinès, ja retirat, guanyador de tres medalles olímpiques.

## Biografia

Va néixer el 18 d'octubre de 1975 a la ciutat de Harbin, població situada a la província de Heilongjiang.

## Carrera esportiva

Va participar, als 20 anys, en els Jocs Olímpics d'Estiu de 1996 realitzats a Atlanta (Estats Units), on aconseguí guanyar la medalla d'or en la prova de dobles masculins al costat de Liu Guoliang. En aquestes mateixos Jocs finalitzà novè en la prova individual. En els Jocs Olímpics d'Estiu del 2000 realitzats a Sydney (Austràlia) va aconseguir guanyar la medalla d'or en la prova individual masculina i va aconseguir guanyar la medalla de plata en la prova de dobles masculins fent novament parella amb Liu Guoliang. Va participar en els Jocs Olímpics d'Estiu de 2004 realitzats a Atenes (Grècia) en la prova de dobles masculins, si bé al costat de Wang Hao perdé en tercera ronda.
Al llarg de la seva carrera s'ha proclamat quatre vegades Campió del Món de tennis de taula, una vegada en individuals (1995) i tres vegades en dobles masculins (1997 i 1999 fent parella amb Liu Guoliang i el 2005 fent parella amb Wang Hao).
# Kapteyn c

Kapteyn c és un planeta extrasolar que orbita l'estrella nana roja de Kapteyn, situada a uns 12,7 anys llum del planeta Terra.
El Kapteyn c té un període orbital de 121 dies i una massa de 7,0 masses terrestres. Va ser descobert gràcies als mesuraments Doppler fets amb HARPS, HIRES i PFS.

## Referències

* 1 2 Guillem Anglada Escudé «Two planets around Kapteyn's star: a cold and a temperate super-Earth orbiting the nearest halo red dwarf». Monthly Notices of the Royal Astronomical Society: Letters, 1, 08-07-2014, pàg. L89-L93. DOI: 10.1093/MNRASL/SLU076.
* 1 2 3 Afirmat a: Frequency of planets orbiting M dwarfs in the Solar neighbourhood. Indicat a la font segons: Enciclopèdia Extrasolar Planets. Autor: Hugh R. A. Jones. Llengua del terme, de l'obra o del nom: anglès. Data de publicació: 2019.
* ↑ Afirmat a: Enciclopèdia Extrasolar Planets. Llengua del terme, de l'obra o del nom: anglès.
* 1 2 3 4 5 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ «Planet Kapteyn's c» (en anglès). Extrasolar Planets Encyclopaedia. Observatori Meudon. [Consulta: 18 desembre 2020].
* ↑ http://arxiv.org/abs/1406.0818 Two planets around Kapteyn's star : a cold and a temperate super-Earth orbiting the nearest halo red-dwarf
* ↑ «Descubren un planeta «cercano» que puede ser habitable» (en castellà). abc. [Consulta: 5 juny 2014].
# Langur de Java

El langur de Java (Presbytis comata) és una espècie de primat de la família dels cercopitècids. Viu a l'oest i el centre de l'illa de Java (Indonèsia). El seu hàbitat natural són els boscos de plana, de turons i de muntanya. Està amenaçat per la destrucció d'hàbitat i la caça pels humans.

## Referències

* ↑ Entrada «Presbytis comata» de la Paleobiology Database (en anglès). [Consulta: 20 desembre 2022].
* ↑ Nijman, V.; Richardson, M. Presbytis comata. UICN 2008. Llista Vermella d'espècies amenaçades de la UICN, edició 2008, consultada el 4 gener 2009.
# Luis Lucchetti

Luis Lucchetti (castellà: Luis Alberto Lucchetti) (La Plata, 18 de novembre de 1902 - Buenos Aires, 6 d'agost de 1990) va ser un tirador d'esgrima argentí que va competir durant les dècades de 1920 i 1930. Era germà del també tirador d'esgrima Héctor Lucchetti.
Va prendre part en tres edicions dels Jocs Olímpics. El 1924, a París, va disputar tres proves del programa d'esgrima, sent eliminat en rondes en totes elles. Quatre anys més tard, als Jocs d'Amsterdam, va guanyar la medalla de bronze en la prova de floret per equips del programa d'esgrima. La tercera i darrera participació en uns Jocs fou el 1936, a Berlín, on va disputar dues proves del programa d'esgrima. Fou setè en la prova de floret per equips, mentre en la prova d'espasa per equips quedà eliminat la segona ronda.

## Referències

* 1 2 3 «Luis Lucchetti Olympic Results». sports-reference.com. Arxivat de l'original el 17 d'abril 2020. [Consulta: 30 setembre 2018].
# Wang Liqin

Wang Liqin (en xinès simplificat: 王励勤; xinès tradicional: 王勵勤; pinyin: Wáng Lìqín) (Xangai, República Popular de la Xina 1978) és un jugador de tennis de taula xinès, guanyador de quatre medalles olímpiques.

## Biografia

Va néixer el 18 de juny de 1978 a la ciutat de Xangai, població situada a l'est de la Xina.

## Carrera esportiva

Va participar, als 22 anys, en els Jocs Olímpics d'Estiu del 2000 realitzats a Sydney (Austràlia), on aconseguí guanyar la medalla d'or en la prova masculina de dobles al costat de Yan Sen. En els Jocs Olímpics d'Estiu de 2004 realitzats a Atenes (Grècia) no participà en la prova de dobles per defendre el seu títol, però sí que ho feu en la prova individual, on aconseguí guanyar la medalla de bronze. En els Jocs Olímpics d'Estiu de 2008 realitzats a Pequín (Xina) participà en la prova individual, on aconseguí guanyar novament la medalla de bronze, i en la prova per equips, on aconseguí guanyar la medalla d'or.
Al llarg de la seva carrera ha aconseguit 8 medalles en el Campionat del Món de tennis de taula, 7 d'elles d'or: 3 a nivell individual, 2 a nivell de dobles masculins i 2 més en dobles mixts.

## Enllaços externs

* (anglès) www.tabletennismaster.com - Biography Arxivat 2008-08-29 a Wayback Machine.
* (anglès) www.cctv.com - Biography
# David Lynch: The Art Life

David Lynch: The Art Life és una pel·lícula documental de 2016 dirigida per Jon Nguyen. La pel·lícula segueix l'educació del director David Lynch a Montana, l'estat de Washington, Idaho i Virgínia, el seu trasllat inicial a Filadèlfia per seguir una carrera com a pintor, fins a l'inici de la producció d’Eraserhead.

## Producció

David Lynch: The Art Life es va fer durant quatre anys mentre els cineastes van filmar i gravar més de 20 converses amb Lynch a casa seva. El personal de la pel·lícula havia col·laborat prèviament en la realització de la pel·lícula Lynch One , que tractava de la realització d’Inland Empire.
La pel·lícula va rebre la producció a través d'una campanya Kickstarter.

## Llançament

Abans de l'estrena de les pel·lícules, Film Constellation va comprar els drets de venda mundial de The Art Life. David Lynch: The Art Life es va estrenar a la 73a Mostra Internacional de Cinema de Venècia el 4 de setembre de 2016. La pel·lícula va rebre una estrena limitada a nivell nacional el 31 de març de 2017.
La pel·lícula va ser llançada en Blu-ray Disc per The Criterion Collection.

## Recepció

Al lloc web de l'agregador Rotten Tomatoes, The Art Life actualment té una puntuació d'aprovació del 91%, basada en 77 ressenyes, amb una puntuació mitjana de 7,4/10. El consens crític del lloc web diu: "David Lynch: The Art Life ofereix una mirada a la vida i l'ofici del director l'enfocament inusual del qual està d'acord amb l'estètica singularment estranya del tema." A Metacritic, la pel·lícula va rebre una puntuació de 75 sobre 100, basada en 17 crítiques, que indicaven "crítiques generalment favorables".

## Referències

* 1 2 Kreps, Daniel. «Creep Into David Lynch's World in First 'Art Life' Documentary Trailer». Rolling Stone, 02-09-2016. [Consulta: 12 abril 2017].
* 1 2 3 Wiseman, Andreas. «Venice: David Lynch documentary snapped up by Film Constellation». Screen Daily, 18-08-2016. [Consulta: 12 abril 2017].
* ↑ Halligan, Fionnuala. «'David Lynch: The Art Life': Venice Review». Screen Daily, 04-09-2016. [Consulta: 12 abril 2017].
* ↑ «73rd Venice International Film Festival». Venice Film Festival. [Consulta: 12 abril 2017].
* ↑ «David Lynch: The Art Life (2017)». The Numbers. [Consulta: 12 abril 2017].
* ↑ Wiseman, Andreas. «Amazon closes in on David Lynch doc». Screen Daily, 09-09-2016. [Consulta: 23 juny 2017].
* ↑ «David Lynch: The Art Life (2016)». Rotten Tomatoes. Fandango. [Consulta: 2 juny 2021].
* ↑ «David Lynch: The Art Life Reviews». Metacritic. CBS Interactive Inc.. [Consulta: 12 abril 2017].

## Enllaços externs

* Web oficial Janus Films
* David Lynch: The Art Life: Go with Ideas assaig de Dennis Lim a The Criterion Collection
# Rotis

La tipografia Rotis és un tipus de lletra creat pel dissenyador Otl Aicher l'any 1989, el seu nom és degut al poble situat a la regió alemanya d'Allgäu on va fundar la seva pròpia escola i on va viure des de 1972 fins a la seva mort el 1991.

## Anàlisi

La tipografia consta de quatre subfamilies: Rotis Sans Serif, Rotis Semi Sans, Rotis Semi Serif i Rotis Serif. Les diferents variants de cada subfamilia donen un total de disset fonts tipogràfiques. La Rotis és la primera tipografia que inclou passes intermèdies entre les subfamilies Serif i Sans Serif, això provoca que el canvi d'una a l'altra sigui més suau.
Les característiques generals de la familia són una aparença lleugerament condensada amb modulació vertical, un traç senzill però elegant i fàcilment llegible i un aspecte clàssic que li dona una sensació de claredat i serietat. Les diferents fonts poden combinar-se perfectament, ja que les seves característiques com el pes, l'alçada i les proporcions són molt similars en totes les subfamílies.
Les lletres més destacades gràficament són les C, G, b, c i e, també hi destaquen altres característiques com la utilització de gràcies només en la part superior de les lletres en la Semi Serif i l'alternança de pals fins i gruixos en un mateix caràcter en la Semi Sans.

## Subfamilies

Rotis Sans Serif (Monotype Originals)
Aquesta subfamilia integra les següents fonts:
Sans Serif 45 Light, Sans Serif 46 Light Italic, Sans Serif 55 Roman, Sans Serif 56 Italic, Sans Serif 65 Bold i Sans Serif 75 extra Bold.
Rotis Semi Sans (Monotype Originals)
Aquesta subfamilia integra les següents fonts:
Semi Sans 45 Light, Semi Sans 46 Light Italic, Semi Sans 55 Roman, Semi Sans 56 Italic, Semi Sans 65 Bold i Semi Sans 75 extra Bold.
Rotis Semi Serif (Monotype Originals)
Aquesta subfamilia integra les següents fonts:
Semi Serif 55 Roman i Semi Serif 65 Bold.
Rotis Serif (Monotype Originals)
Aquesta subfamilia integra les següents fonts:
Serif 55 Roman, Serif 56 Italic i Serif 65 Bold.

## Usos

La tipografia Rotis pot ser utilitzada com a font de text en llibres, revistes, documentació, diaris... també és apropiada per a cartells, publicitat i disseny gràfic, corporatiu o multimèdia.
Encara que va ser creada inicialment per a l'empresa Agfa Compugraphic l'any 1989, també és utilitzada, per exemple, per les empreses ERCO en el logotip i l'escriptura i Nokia en anuncis i manuals d'instruccions dels seus productes, també l'utilitza el metro de Bilbao en el seu logotip i senyals i la ciutat d'Auckland en les seves senyals de tràfic.

## Referències

* ↑ Martín Montesinos, José Luís; Mas Hurtana, Montse. Manual de tipografía. campgràfic, 2004. ISBN 84-931677-3-8.

## Enllaços externs

* Familia tipogràfica Rotis (castellà)
* Linotype familia Rotis (castellà)
Viccionari
# Eidolon

Eidolon és un gènere de ratpenats de la subfamília dels pteropodins que conté les dues espècies següents:
* E. dupreanum, de Madagascar
* Ratpenat frugívor pallós (E. helvum), de l'Àfrica central i Meridional

## Referències

* ↑ Entrada «Eidolon» de la Paleobiology Database (en anglès). [Consulta: 20 desembre 2022].

## Bibliografia

* Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.
Espècies vivents de megaquiròpters :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Subfamília Nyctimeninae :
Subfamília Cynopterinae :
Subfamília Harpyionycterinae :
Subfamília Macroglossusinae :
Subfamília Pteropodinae :
Subfamília Rousettinae :
Subfamília Epomophorinae :
# Antoni Rosal i Sala

Antoni Rosal i Sala (Mataró, 1852 - Barcelona, 27/02/1913) fou un advocat, industrial i polític català, diputat a les Corts Espanyoles durant la restauració borbònica.
El seu pare i els seus oncles va fundar en 1859 Cal Rosal, la colònia tèxtil més antiga de l'Alt Llobregat. El 1888 va fundar amb els seus germans Rosal Hermanos, que va funcionar com a societat fins a 1913. Juntament amb el seu germà Agustí Rosal i Sala (alcalde de Berga 1883-1889) formaven part del consell d'administració que gestionava el ferrocarril de la zona.
Llicenciat en dret, va viure sempre a Barcelona i fou elegit diputat pel districte de Berga a les eleccions generals espanyoles de 1899 i 1903.

## Referències

* ↑ Josep Noguera Canal Industrialització i Caciquisme al Berguedà 1868-1907, UB
* ↑ Fitxa del Congrés dels Diputats
# Luís Mena e Silva

Luís Mena e Silva (Abrantes, 24 de gener de 1902 - Lisboa, 3 d'agost de 1963) va ser un genet portuguès que va competir entre les dècades 1930 i 1960 i que arribà a disputar tres edicions dels Jocs Olímpics.
El 1936, a Berlín, va disputar dues proves del programa d'hípica amb el cavall Fossette. Va guanyar la medalla de bronze en la prova de salts d'obstacles per equips i fou vint-i-unè en la de prova de salts individual. Als Jocs de Londres de 1948 disputà dues proves del programa d'hípica amb el cavall Fascinante'. Va guanyar la medalla de bronze en la prova de doma per equips i fou dotzè en la de doma individual. La seva tercera i darrera participació en uns Jocs fou el 1960, a Roma, on fou dissetè en la prova de doma individual.

## Referències

* 1 2 «Luís Silva Olympic Results». sports-reference.com. Arxivat de l'original el 19 de gener 2011. [Consulta: 9 maig 2019].
# Alyssa Thompson

Alyssa Paola Thompson (Los Angeles, Califòrnia, 7 de novembre de 2004) és una futbolista estatunidenca. Jugadora de l'Angel City FC d'ençà de l'11 de gener del 2023, és davantera a l'equip nacional femení dels Estats Units. Arran de la seva trajectòria excepcional va ser designada, a l'abril de 2021, com a futbolista femenina nacional de l'any per Gatorade.

## Biografia

Alyssa Thompson va néixer el 7 de novembre de 2004 al si d'una família de classe mitjana originària de la Vall de San Fernando. La seva mare, Karen Thompson, que és d'origen peruà és fisioterapeuta i el pare, Mario Thompson és principal d'escola. Té dues germanes, Gisele que té un any menys i també és futbolista i la més petita Zoe, que té 7 anys menys. Començà a destacar quan tenia 13 anys, jugant aleshores amb futbolistes quatre anys més grans que ella.

## Referències

* ↑ «Harvard-Westlake's Alyssa Thompson named Gatorade girls' soccer national player of the year». Los Angeles Times, 17-06-2021.
* ↑ «How Alyssa Thompson’s U.S. women’s soccer dreams became a reality at 17». Los Angeles Daily News, 19-10-2022.
# Miloslava Misáková

Miloslava Misáková (Horákov i Mokrá-Horákov, 25 de febrer de 1922 - Praga, 1 de juliol de 2015) va ser una gimnasta artística txecoslovaca que va competir durant la dècada de 1940.
El 1948 va prendre part en els Jocs Olímpics de Londres, on guanyà la medalla d'or en la competició del concurs complet per equips del programa de gimnàstica.

## Referències

* ↑ «Miloslava Misáková Olympic Results». sports-reference.com. Arxivat de l'original el 18 d’abril 2020. [Consulta: 11 gener 2019].
# Mistacínids

Els mistacínids (Mystacinidae) són una família de ratpenats amb només un gènere i dues espècies vivents, que es troben a Nova Zelanda. El gènere també inclou un gènere extint amb tres espècies diferents que visqueren en allò que avui en dia és Austràlia durant el Terciari.

## Descripció

* Mida mitjana (al voltant del 6 cm de llargària total).
* Pelatge gris i vellutat.

## Comportament

* Passen més temps a terra que altres espècies de ratpenats.
* Hivernen durant l'hivern.

## Reproducció

Tenen una sola cria durant l'estiu.

## Dieta

Mengen fruits, carronya, artròpodes, pol·len i nèctar.

## Taxonomia

* Gènere Icarops †
** Icarops aenae †
** Icarops breviceps †
** Icarops paradox †
* Gènere Mystacina
** M. miocenalis †
** Ratpenat cuacurt gros de Nova Zelanda (Mystacina robusta)
** Ratpenat cuacurt petit de Nova Zelanda (Mystacina tuberculata)

## Referències

* ↑ Entrada «Mystacinidae» de la Paleobiology Database (en anglès). [Consulta: 20 desembre 2022].
* ↑ Animal Diversity Web (anglès)
* ↑ Fenton, M. Brock. Bats. Nova York: Checkmark Books, 2001, p. 129-130. ISBN 0-8160-4358-2.
* ↑ Macdonald, D.. The Encyclopedia of Mammals. Nova York: Facts on File, 1984, p. 805. ISBN 0-87196-871-1.
* ↑ Mystacina a Mammal Species of the World (MSW) (anglès)

## Enllaços externs

* The Taxonomicon (anglès)
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Antonio Corgos Cervantes

Antonio Corgos Cervantes (Barcelona, 10 de març de 1960) és un entrenador i ex-atleta català, amb 1,83 metres d'altura i 78 quilos de pes va aconseguir destacar a l'especialitat de salt de llargada i també va aconseguir destacades actuacions a la prova de triple salt.

## Carrera esportiva

Amb només 18 anys al 1978 va aconseguir superar el rècord d'Europa júnior, el rècord espanyol de salt de llargada de les categories júnior, promesa i absoluta amb un salt de 8,05 metres. Un any més tard va tornar a superar aquestes plusmarques fent dos salts de 8,09, per fi un any més tard va fer a Madrid, el 24 d'agost de 1980, el millor salt de la seva carrera esportiva, 8,23 metres. Aquest salt li va suposar un gran reconeixement, i fins i tot el gran Bob Beamon, un dels millors saltadors de llargada de tots els temps, es va rendir a la seva qualitat augurant-li un gran futur i que aconseguiria arribar a saltar 8,70 metres.
Aquestes expectatives de jove, no es van poder fer realitat, perquè tota la seva carrera esportiva va ser una successió de lesions. Malgrat aquests inconvenients la seva qualitat li van permetre fer una notable carrera esportiva i com a prova d'això el van votar, a la seva època, com el millor saltador de llargada espanyol de tots els temps.
En l'actualitat, és Director Tècnic del CMSC (Club Muntanyenc Sant Cugat), Entrenador al C.A.R. de Sant Cugat.

## Millors marques

* Salt de llargada: 8,23 m a l'aire lliure i 8,12 m a pista coberta.
* Triple Salt: 16,28 m a l'aire lliure i 16,33 m a pista coberta.

## Referències

* ↑ El Atletismo Olímpico Español Editat per la Reial Federació Espanyola d'Atletisme. ISBN 84-604-3552-0. Votació feta per un jurat de 80 persones de professions vinculades a l'atletisme.
* ↑ Extretes de El Atletismo Olímpico Español. Editat per la Reial Federació Espanyola d'Atletisme a Madrid, 1992. ISBN 84-604-3552-0

## Enllaços externs

* Perfil d'Antonio Corgos a l'IAAF (anglès)
* Reial Federació Espanyola d'Atletisme (castellà)
* Federació Catalana d'Atletisme Arxivat 2008-07-08 a Wayback Machine.
# Madeleine Beaumont

Madeleine St. John Beaumont (Liverpool, 24 d'agost de 1883 – Londres, 1975) va ser una patinadora artística sobre gel anglesa que va competir a començaments del segle xx.
El 1920 va prendre part en els Jocs Olímpics d'Anvers, on finalitzà en vuitena posició en la prova parelles del programa de patinatge artístic juntament amb el seu marit Kenneth MacDonald Beaumont.

## Referències

* ↑ «Madeleine Beaumont Olympic Results». sports-reference.com. Arxivat de l'original el 18 d’agost 2011. [Consulta: 31 juliol 2017].
# Maculoncus

Maculoncus és un gènere d'aranyes araneomorfes de la subfamília Erigoninae, dins de la família Linyphiidae.
Fou descrit per primera vegada per J. Wunderlich l'any 1995.
Es pot trobar a Geòrgia, Grècia, Israel, Rússia, i Taiwan.

## Llista d'espècies

Segons The World Spider Catalog 12.0:
* Maculoncus orientalis Tanasevitch, 2011 – Taiwan
* Maculoncus parvipalpus Wunderlich, 1995 – Grècia, Israel (Espècie tipus)
* Maculoncus obscurus Tanasevitch, Ponomarev & Chumachenko, 2016 – Rússia (Caucas), Geòrgia

## Referències

* ↑ Wunderlich, J. «Zur Taxonomie europäischer Gattungen der Zwergspinnen (Arachnida: Araneae: Linyphiidae: Erigoninae)». Beiträge zur Araneologie, vol. 4, 1994, 1995, pàg. 643–654.
* ↑ «Gen. Maculoncus Wunderlich, 1995». . Natural History Museum Bern, 2019. DOI: 10.24436/2.
* ↑ Platnick, 2011: The world spider catalog (American Museum of Natural History).

## Enllaços externs

* a ION (anglès)
* Nomenclator Zoologicus (anglès)
# Levi Eshkol

Levi Eshkol (hebreu: לֵוִי אֶשְׁכּוֹל‎, ( escolteu-ne la pronunciació en hebreu)) (nascut Levi Skolnick, hebreu: לֵוִי שְׁקוֹלְנִיק‎) (Kíiv, 25 d'octubre de 1895 – Jerusalem, 26 de febrer de 1969) fou el tercer primer ministre d'Israel, de 1963 fins a 1969, any en el qual va morir a causa d'un infart.

## Orígens familiars

Levi Skolnick va néixer en una localitat d'Oratov, prop de Kíev, Ucraïna. La mare de Levi era hassidista i el seu pare era membre d'una família de Mitnagdim. Levi va rebre una educació tradicional. El 1914, Skolnick es va traslladar a Palestina, en aquells dies part de l'Imperi Otomà. Es va allistar com voluntari de la Legió jueva.

## Activitat política

Després de la creació de l'Estat d'Israel, Eshkol va ser elegit membre de la Kenésset l'any 1951 pel partit Mapai. Va exercir com a ministre d'agricultura fins a 1952, quan va ser nomenat ministre d'economia, a causa de la defunció d'Eliezer Kaplan. L'any 1963 va ser triat primer ministre, succeint a David Ben-Gurion, el qual l'havia designat com a successor seu. A partir de llavors, Eskhol va treballar per a millorar les relacions exteriors d'Israel, establint contactes diplomàtics amb Alemanya Occidental el 1965, a més de llaços culturals amb la Unió Soviètica, la qual havia permès a alguns jueus soviètics emigrar a Israel. Va ser un dels protagonistes de la Guerra dels Sis Dies de juny de 1967; durant aquesta crisi, Eshkol va nomenar un govern de concentració nacional, deixant les tasques bèl·liques en mans de Moixé Dayyan. Pel que fa als assumptes civils, Eshkol és recordat per haver construït el sistema nacional de transport d'aigües.

## Referències

* ↑ «Levi Eshkol». Gran Enciclopèdia Catalana. Barcelona: Grup Enciclopèdia Catalana.